ΓΡΑΠΤΗ ΕΡΩΤΗΣΗ E-3811/02

υποβολή: Charles Tannock (PPE-DE) προς την Επιτροπή

(9 Ιανουαρίου 2003)

Θέμα: Το συνεχιζόμενο πρόβλημα όσον αφορά την αξιολόγηση του φενθείου

Στις 16 Ιανουαρίου 2000, ο Επίτροπος Byrne, σε απάντηση στη Γραπτή Ερώτηση Ε-3552/2000(1) του Έλληνα βουλευτή κ. Παπαγιαννάκη, δήλωσε ότι το Άρθρο 8 της Οδηγίας 91/414/ΕΟΚ(2) προβλέπει παρέκκλιση για περίοδο 12 ετών (έως τις 25 Ιουλίου 2003) κατά τη διάρκεια της οποίας τα κράτη μέλη μπορούν να συνεχίσουν να επιτρέπουν, με την επιφύλαξη των γενικών προδιαγραφών σε θέματα ασφάλειας που προβλέπονται στο άρθρο 4 της οδηγίας και των απαιτήσεων σχετικά με τα εθνικά δεδομένα, την κυκλοφορία φυτοπροστατευτικών προϊόντων τα οποία περιέχουν δραστικές ουσίες που δεν περιλαμβάνονται στο Παράρτημα 1 της προαναφερθείσας Οδηγίας, ότι κατά τη διάρκεια της περιόδου αυτής η Επιτροπή εφαρμόζει πρόγραμμα σταδιακής εξέτασης των δραστικών αυτών ουσιών, ότι το φενθείο είναι μία δραστική ουσία που τελεί επί του παρόντοςπό αξιολόγηση σύμφωνα με τον Κανονισμό της Επιτροπής (ΕΟΚ) αριθ. 3600/92(3) και ότι αναμένεται ότι η Επιτροπή θα είναι σε θέση να εγκρίνει απόφαση για το φενθείο στις αρχές του 2001. Η Επιτροπή ανέφερε επίσης ότι θα ενημερώσει το Κοινοβούλιο και το Συμβούλιο έως τον Ιούλιο 2001 για την πρόοδο όσον αφορά το πρόγραμμα επαναξιολόγησης.

Στις 22 Οκτωβρίου 2001, σε απάντηση στη Γραπτή μου Ερώτηση Ε-2883/01(4), ο Επίτροπος Byrne δήλωσε ότι έχει σχεδόν περατωθεί η αξιολόγηση του φενθείου από την Κοινότητα και η Επιτροπή, μετά από διαβουλεύσεις με την Επιστημονική Επιτροπή για τα Φυτά, θα προτείνει το συντομότερο απόφαση για το φενθείο, στην οποία θα αναφέρονται οι αποδεκτοί τρόποι εφαρμογής.

Στις 15 Μαρτίου 2002, σε απάντηση στη Γραπτή Ερώτηση Ε-0749/02(5), ο Επίτροπος Byrne επιβεβαίωσε ότι πράγματι έχει ήδη ολοκληρωθεί η αξιολόγηση του φενθείου, με εξαίρεση μία μόνον μελέτη η οποία είχε ανατεθεί πολύ πρόσφατα σε (μη διευκρινιζόμενο) κράτος μέλος συντάκτη, και ότι η αξιολόγηση της μελέτης θα ήταν έτοιμη τον Απρίλιο 2002 αλλά δεν θα καθυστερήσει τη διαδικασία λήψης απόφασης. Η Επιτροπή προσέθεσε ότι θαπέβαλε το αποτέλεσμα της αξιολόγησης στην Επιστημονική Επιτροπή για τα Φυτά τον Απρίλιο 2002 και ότι αναμένεται ότι η επιτροπή θα εξέδιδε την γνωμοδότησή της σε δύο μήνες.

Στις 4 Δεκεμβρίου 2002 σε απάντηση στη Γραπτή Ερώτηση Ε-3116/02(6) με αίτημα την ενημέρωση ως προς τα πορίσματα της Επιστημονικής Επιτροπής για τα Φυτά, η Επιτροπή δήλωσε ότι είχε ζητήσει τη γνώμη της Επιστημονικής Επιτροπής για τα Φυτά για διάφορα θέματα που προέκυψαν από την αξιολόγηση του φενθείου, και ότι λόγω των περίπλοκων θεμάτων που περιβάλλουν την ουσία, η επιτροπή χρειάσθηκε περισσότερο από τον αναμενόμενο χρόνο να ολοκληρώσει την άποψή της.

Πόσους μήνες ή πόσα χρόνια ακόμη θα χρειασθεί η επιτροπή για να εκδώσει την τελική γνώμη στο βασικό θέμα τηςποβόσκουσας νευροτοξικότητας, καθώς και στις ανησυχίες κρατών μελών όπως η Βρετανία και η Γαλλία σχετικά με τις κλαστογονικές ιδιότητες του φενθείου· Είναι άραγε αυτές οι καθυστερήσεις ένα προανάκρουσμα του τι μέλλει γενέσθαι με την εκκρεμούσα Οδηγία χημικών ουσιών ή είναι η Επιτροπή έτοιμη να ορίσει χρονικό όριο για την τελική απόφαση της Επιστημονικής Επιτροπής· Τέλος, ποιος είναι κατά την άποψη της Επιτροπής ο ρόλος που πρέπει να παίξει η αρχή της προφύλαξης·

(1) ΕΕ C 174 E της 19.6.2001, σελ. 76.

(2) ΕΕ L 230 της 19.8.1991, σελ. 1.

(3) ΕΕ L 366 της 15.12.1992, σελ. 10.

(4) ΕΕ C 115 E της 16.5.2002, σελ. 187.

(5) ΕΕ C 172 E της 18.7.2002, σελ. 225.

(6) ΕΕ C 110 E της 8.5.2003, σελ. 166.

Απάντηση του κ. Byrne εξ ονόματος της Επιτροπής

(3 Φεβρουαρίου 2003)

Ο κοινοποιώνπέβαλε στο κράτος μέλος εισηγητή (Ελλάδα) όλες τις πληροφορίες που έχουν ζητηθεί όσον αφορά το φενθείο για τη χρησιμοποίηση του σε δολώματα στα ελαιόδενδρα και τα εσπεριδοειδή. Τον Απρίλιο του 2002 η Επιτροπήπέβαλε τα αποτελέσματα της αξιολόγησης αυτών των νέων πληροφοριών στην Επιστημονική Επιτροπή Φυτών η οποία διατύπωσε τη γνώμη της στις 17 Δεκεμβρίου 2002. Η επιτροπή ζητήθηκε να διατυπώσει παρατηρήσεις σχετικά με την ορθότητα των δεδομένων και τις απόψεις τις σχετικά με τις τοξικολογικές ιδιότητες του φενθείου και την αξιολόγηση των κινδύνων για τα πουλιά.

Η επιτροπή κατέληξε στο συμπέρασμα ότι οι νέες τοξικολογικές πληροφορίες δεν μεταβάλουν την προηγούμενη γνώμη της επιτροπής όσον αφορά τις μεταλλαξιογόνες ιδιότητες του φενθείου. Συγκεκριμένα πρόσθεσε ότι τα νέα δεδομένα αναφέρουν ότι δεν είναι πιθανό το φενθείο να παρουσιάζει κίνδυνο για εμφάνιση καθυστερημένης τοξικότητας στους ανθρώπους.

Η επιτροπή ωστόσο κατέληξε ότι όσον αφορά τα πουλιά, παρόλο που επήλθε αλλαγή στη μέθοδο εφαρμογής και πραγματοποιήθηκαν νέες μελέτες, δεν γνωρίζουμε ποιοι είναι οι κίνδυνοι από την προτεινόμενη χρησιμοποίηση του φενθείου και επομένως οι προβληματισμοί που είχαν διατυπωθεί κατά την προηγούμενη γνώμη της επιτροπής παραμένουν ως έχουν. Η επιτροπήπέβαλε όμως νέες συστάσεις για να βελτιωθεί η αξιολόγηση κινδύνων για τα πουλιά.

Η Επιτροπή είναι της γνώμης ότι η νομοθεσία για τα προϊόντα φυτοπροστασίας πρέπει να λαμβάνειπόψη της την αρχή της προφύλαξης. Ένα προϊόν φυτοπροστασίας μπορεί να εγκριθεί μόνο εφόσον έχει αποδειχθεί, βάσει επιστημονικών και τεχνικών γνώσεων, ότι τα κατάλοιπά του και η χρησιμοποίησή του, βάσει εφαρμογής που είναι σύμφωνη με την ορθή φυτοπροστατευτική πρακτική, δεν έχουν επιβλαβείς επιπτώσεις στηνγεία των ανθρώπων ή των ζώων ή οποιαδήποτε μη αποδεκτή επίδραση στο περιβάλλον.

Η Επιτροπή θα ακολουθήσει τη διαδικασία που προβλέπεται από τον κανονισμό (ΕΟΚ) αριθ. 3600/92 της Επιτροπής της 11ης Δεκεμβρίου 1992 σχετικά με τον καθορισμό των λεπτομερών κανόνων εφαρμογής του πρώτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας αριθ. 91/414/ΕΟΚ του Συμβουλίου σχετικά με τη διάθεση φυτοπροστατευτικών προϊόντων στην αγορά. Αφού ολοκληρωθούν όλες οι διαβουλεύσεις, η Επιτροπή θα διαβιβάσει πρόταση για το φενθείο στη Μόνιμη Επιτροπή για την Τροφική Αλυσίδα και την Υγεία των Ζώων, όσο το δυνατόν συντομότερα και μάλλον κατά τη συνεδρίαση του Απριλίου 2003.